cyanic-selkie/wikianc huggingface dataset:
चीटाबगड, कपकोट तहसील
चीटाबगड, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
पुर्चौड़ी
पुर्चौड़ी नेपाल की एक नगर पालिका है, जो राष्ट्र के सुदूरपश्चिम प्रदेश के बैतड़ी जिले में स्थित है। नगरपालिका की स्थापना १० मार्च २०१७ को हुई थी, जब नेपाल सरकार ने २०१५ के नेपाल के नए संविधान के अनुसार ७४४ नवीन स्थानीय स्तर की इकाइयों के गठन की घोषणा की थी।
इस नवीन नगर पालिका की स्थापना कोटिला, भटाना, भूमिराज, कुवाकोट, नवादेउ, महादेवस्थान, हाट, मल्लादेही, तल्लादेही और बिजयपुर गांवों को मिला कर की गयी थी।
२०११ की नेपाली जनगणना के अनुसार नगर पालिका की कुल जनसंख्या ३९,१७४ है और इसका कुल क्षेत्रफल १९८.५२ वर्ग किलोमीटर है। नगर पालिका को १० वार्डों में विभाजित किया गया है। नगर पालिका का मुख्यालय हाट क्षेत्र में स्थित है।
तिरुवनन्तपुरम जिला
तिरुवनन्तपुरम ज़िला, जो पहले त्रिवेंद्रम ज़िला कहलाता था, भारत के केरल राज्य का एक ज़िला है। ज़िले का मुख्यालय तिरुवनन्तपुरम है।
तालुक और मुख्य शहर
तालुकाएँ - चिरयिन्कील्, तिरुवनन्तपुरम, नेडुमन्गाड्, नेय्यातटिन्करा शहर - वर्क्कलै, आटिन्गल्, किळिमानूर, नेडुमन्गाड्, नेय्यातटिन्करा
आलमपुर रानी गाँव, अतरौली (अलीगढ़)
}
राष्ट्रीय कोरियाई भाषा संस्थान
राष्ट्रीय कोरियाई भाषा संस्थान (हंगुल: 국립국어원, हंजा: 國立國語院) कोरियाई भाषा का भाषा नियामक है। इसकी स्थापना २३ जनवरी १९९१ को, राष्ट्रपतीय आज्ञप्ति सं. १३१६३ (१४ नवम्बर १९९०) द्वारा की गई थी। यह सियोल, दक्षिण कोरिया में स्थित है।
साहित्य अकादमी पुरस्कार मणिपुरी
साहित्य अकादमी पुरस्कार एक साहित्यिक सम्मान है जो कुल २४ भाषाओं में प्रदान किया जाता हैं और मणिपुरी भाषा इन में से एक भाषा हैं। अकादमी ने १९७३ से इस भाषा के लिए पुरस्कारों को पेश किया।
साहित्य अकादमी पुरस्कार विजेता
मणिपुरी में दिए गए साहित्य अकादमी पुरस्कारों की सूची इस प्रकार हैं:
अनुवाद पुरस्कार विजेता
साहित्य अकादमी ने १९८९ से अनुवाद के लिए नया पुरस्कार शुरू किया। इस पुरस्कार के विजेता इस प्रकार हैँ:
बाल साहित्य पुरस्कार विजेता
साहित्य अकादमी ने २०१० से बाल साहित्य के लिए नया पुरस्कार शुरू किया। इस पुरस्कार के विजेता इस प्रकार हैँ:
युवा पुरस्कार विजेता
साहित्य अकादमी ने २०११ से युवा लेखकों के लिए नया पुरस्कार शुरू किया। इस पुरस्कार के विजेता इस प्रकार हैँ:
आईफ़ोन (पहली पीढ़ी)
पहली पीढ़ी का आईफ़ोन (जिसे आईफ़ोन और आईफ़ोन 2जी के नाम से भी जाना जाता है) एप्पल इंक॰ द्वारा विकसति एक स्मार्टफोन है। यह आईफ़ोन परिवार की पहला सदस्य है। इसका अनावरण 9 जनवरी 2007 को कई महीने चले अफवाहों और अटकलों के दौर के बाद इसकी घोषणा 9 जनवरी 2007 को की गयी।
इतिहास
एप्पल के तात्कालिक सीईओ स्टीव जॉब्स ने एक ऐसे कंप्यूटर की परिकल्पना की जिसमें माउस और कुंजीपटल (कीबोर्ड) के स्थान पर उपयोगकर्ता स्पर्श की मदद से कंप्यूटर के साथ पारस्परिक व्यवहार करे। जॉब्स ने इस परिकल्पना की व्यवहार्यता की जांच करने के लिए एप्पल के इंजीनियरों के एक समूह को भर्ती किया। जॉब्स ने इसके प्रोटोटाइप और अंतरफलक की समीक्षा की और उनके मन में इस तकनीक को एक मोबाइल फ़ोन के साधन से कार्यान्वित करने का विचार आया। इस परियोजना को प्रोजेक्ट पर्पल 2 का नाम दिया गया और इसकी शुरुआत 2005 में हुई।
एप्पल ने अमेरिकी दूरसंचार कंपनी एटी एंड टी (AT&T) की गुप्त और अभूतपूर्व सहयोग की मदद से इस उपकरण का निर्माण किया। तीस महीने लम्बे चले इस सहयोग की लागत करीब 150 मिलियन डॉलर अनुमानित की जाती है।
सबसे पहले आईफ़ोन का अनावरण स्टीव जॉब्स ने 9 जनवरी 2007 को सैन फ्रांसिस्को, कैलिफोर्निया में आयोजित हुए मैकवर्ल्ड सम्मेलन के दौरान एक कीनोट संबोधन के दौरान किया। अपने भाषण में जॉब्स ने कहा कि "I have been looking forward to this for two and a half years" ("मैं ढाई साल इसका इंतज़ार कर रहा था") और "today, Apple is going to reinvent the phone."("आज, एप्पल फ़ोन का पुनः आविष्कार करने जा रहा है")
संसद भवन
संसद भवन नई दिल्ली में राष्ट्रपति भवन से 750 मीटर की दूरी पर, संसद मार्ग पर स्थित है जो सेंट्रल विस्टा को पार करता है और इंडिया गेट, युद्ध स्मारक, प्रधानमन्त्री कार्यालय और निवास, मंत्री भवन और भारत सरकार की अन्य प्रशासनिक इकाइयों से घिरा हुआ है। इसके सदन लोक सभा और राज्य सभा हैं जो भारत की द्विसदनीय संसद में क्रमशः निचले और उच्च सदनों का प्रतिनिधित्व करते हैं।
भवन को ब्रिटिश वास्तुकार एड्विन लैंडसियर लूट्यन्स और सर हर्बर्ट बेकर द्वारा नियत किया गया था और इसका निर्माण 1921 और 1927 के बीच किया गया था। इसे जनवरी 1927 में शाही विधान परिषद की सीट के रूप में खोला गया था। भारत में ब्रिटिश शासन के अंत के बाद, इसे संविधान सभा ने अपने अधिकार में ले लिया, और फिर 1950 में भारत का संविधान लागू होने के बाद भारतीय संसद ने इसे अपने अधिकार में ले लिया।
भारत सरकार की सेंट्रल विस्टा जीर्णोद्धार परियोजना के हिस्से के रूप में वर्तमान भवन के ठीक सामने संसद के लिए एक नया भवन निर्माणाधीन है।
निर्माण
संसद भवन का निर्माण १९२१-१९२७ के दौरान किया गया था। संसद भवन नई दिल्ली की बहुत ही शानदार भवनों में से एक है। यह विश्व के किसी भी देश में विद्यमान वास्तुकला का एक उत्कृष्ट नमूना है। इसकी तुलना विश्व के सर्वोत्तम विधान-भवनों के साथ की जा सकती है। यह एक विशाल वृत्ताकार भवन है। जिसका व्यास ५६० फुट तथा जिसका घेरा ५३३ मीटर है। यह लगभग छह एकड़ क्षेत्र में फैला हुआ है। भवन के १२ दरवाजे हैं, जिनमें से पाँच के सामने द्वार मंडप बने हुए हैं। पहली मंजिल पर खुला बरामदा हल्के पीले रंग के १४४ चित्ताकर्षक खंभों की कतार से सुसज्‍जित हैं। जिनकी प्रत्येक की ऊँचाई २७ फुट है।
भले ही इसका डिजाइन विदेशी वास्‍तुकारों ने बनाया था किंतु इस भवन का निर्माण भारतीय सामग्री से तथा भारतीय श्रमिकों द्वारा किया गया था। तभी इसकी वास्‍तुकला पर भारतीय परंपराओं की गहरी छाप है।
इस भवन का केंद्र बिंदु केंद्रीय कक्ष (सेंट्रल हाल) का विशाल वृत्ताकार ढांचा है। केंद्रीय कक्ष के गुबंद का व्यास ९८ फुट तथा इसकी ऊँचाई ११८ फुट है। विश्वास किया जाता है कि यह विश्व के बहुत शानदार गुबंदों में से एक है। भारत की संविधान सभा की बैठक (१९४६-४९) इसी कक्ष में हुई थी। १९४७ में अंग्रेजों से भारतीयों के हाथों में सत्ता का ऐतिहासिक हस्तांतरण भी इसी कक्ष में हुआ था। इस कक्ष का प्रयोग अब दोनों सदनों की संयुक्क्त बैठक के लिए तथा राष्‍ट्रपति और विशिष्‍ट अतिथियों-राज्‍य या शासनाध्‍यक्ष आदि के अभिभाषण के लिए किया जाता है। कक्ष राष्‍ट्रीय नेताओं के चित्रों से सज़ा हुआ है। केंद्रीय कक्ष के तीन ओर लोक सभा, राज्य सभा और ग्रंथालय के तीन कक्ष हैं। उनके बीच सुंदर बग़ीचा है जिसमें घनी हरी घास के लान तथा फव्‍वारे हैं। इन तीनों कक्षों के चारों ओर एक चार मंजिला वृत्ताकार इमारत बनी हुई है। इसमें मंत्रियों, संसदीय समितियों के सभापतियों और पार्टी के कार्यालय हैं। लोक सभा तथा राज्‍य सभा सचिवालयों के महत्‍वपूर्ण कार्यालय और संसदीय कार्य मंत्रालय के कार्यालय भी यहीं हैं।
पहली मंजिल पर चार समिति कक्षों का प्रयोग संसदीय समितियों की बैठकों के लिए किया जाता है। इसी मंजिल पर तीन अन्‍य कक्षों का प्रयोग संवाददाताओं द्वारा किया जाता है। संसद भवन के भूमि-तल पर गलियारे की बाहरी दीवार को अनेक भित्ति-चित्रों से सजाया गया है। जिनमें प्राचीन काल से भारत के इतिहास तथा पड़ोसी देशों के साथ भारत के सांस्‍कृतिक संबंधों को प्रदर्शित किया गया है।
राज्‍य सभा कक्ष लोक सभा कक्ष की भांति ही है। यह आकार में छोटा है। इसमें 250 सदस्‍यों के बैठने के लिए स्‍थान हैं।
केंद्रीय कक्ष के दरवाजे के ऊपर हमें पंचतंत्र से संस्‍कृत का एक पद्यांश देखने को मिलता है :-
अयं निजः परोवेति गणना लघुचेतसाम्। उदारचरितानां तु वसुधैव कुटुम्बकम।।
अर्थात्: “यह मेरा है तथा वह पराया है, इस तरह की धारणा संकीर्ण मन वालों की होती है। किंतु विशाल हृदय वालों के लिए सारा विश्‍व ही उनका कुटुंब होता है।”
स्‍वागत कार्यालय
स्‍वागत कार्यालय 1975 में निर्मित एक वृत्ताकार इमारत है। यह आकार में अधिक बड़ी नहीं है। यह बड़ी संख्‍या में आने वाले मुलाकातियां/दर्शकों के लिए, जो सदस्‍यों, मंत्रियों आदि से मिलने के लिए या संसद की कार्यवाही को देखने के लिए आते हैं, एक मैत्रीपूर्ण प्रतीक्षा स्‍थल है। इमारत, पूरी तरह से वातानुकूलित है।
संसदीय सौध
संसदीय सौध की इमारत 9.8 एकड़ भूखंड पर बनी हुई है। इसका फर्शी क्षेत्रफल 35,000 वर्ग मीटर है। इसका निर्माण 1970-75 के दौरान हुआ। आगे तथा पीछे के ब्‍लाक तीन मंजिला तथा बीच का ब्‍लाक 6 मंजिला है। नीचे की मंजिल पर जलाशय जिसके ऊपर झूलती हुई सीढियां बनी हुई हैं।
भूमितल एक अत्‍याधुनिक स्‍थान है। यहां राष्‍ट्रीय तथा अंतर्राष्‍ट्रीय सम्‍मेलन होते हैं। एक वर्गाकार प्रांगण के चारों ओर एक मुख्‍य समिति कक्ष तथा चार लघु समिति कक्षों का समूह है। इस प्रांगण के बीच में एक अष्‍टकोणीय जलाशय है। प्रांगण में ऊपर की ओर पच्‍चीकारी युक्‍त जाली का पर्दा है। वहां पौधे लगाकर एक प्राकृतिक दृश्‍य तैयार किया गया है। इसमें पत्‍थर की टुकड़ियों तथा छोटे पत्‍थरों के खंड बनाए गए हैं। पांचों के पांचों समिति कक्षों में संसद भवन में लोक सभा तथा राज्‍य सभा कक्षों की भांति साथ साथ भाषांतर की व्‍यवस्‍था है। प्रत्‍येक कक्ष के साथ संसदीय समितियों के सभापतियों के कार्यालयों के लिए एक कमरा है।
दर्शकों के लिए भ्रमण की व्‍यवस्‍था
अधिवेशन के बीच की अवधियों में पर्यटकों, छात्रों और रूचि रखने वाले अन्‍य व्‍यक्‍तियों को तय समय के दौरान संसद की इमारतें घुमाने की व्‍यवस्‍था है। दर्शकों के साथ स्‍टाफ का एक सदस्‍य जाता है। जो उनको इमारतों के बारे में बताता है। दर्शक हर आधे घंटे बाद मोटे तौर पर 40-50 व्‍यक्‍तियों के सुविधाजनक समूहों में स्‍वागत कक्ष से भ्रमण के लिए प्रस्‍थान करते हैं। छात्रों तथा संसदीय संस्‍थाओं के कार्यकरण के बारे में जानकारी प्राप्‍त करने में विशेष रूप से रूचि रखने वाले अन्‍य लोगों के समूहों के लिए विशेष भ्रमण की व्‍यवस्‍था भी की जाती है। ऐसी स्‍थतियों में, संसदीय अध्‍ययन तथा प्रशिक्षण केंद्र भ्रमण शुरू करने से पहले दर्शकों को संक्षिप्‍त परिचय देने की व्‍यवस्‍था करता है। पिछले दस वर्षों के दौरान हर वर्ष संसद भवन की इमारतों को देखने के लिए आने वाले दर्शकों की कुल संख्‍या 3,000 से लगभग 90,000 के बीच रही है।
संसद में सेवा-सुविधाएं
संसद में दोनों सदनों से संबंधित सारे काम के समुचित संचालन के लिए, लोक सभा सचिवालय और राज्यसभा सचिवालय बनाए गए हैं। दोनों सचिवालयों में सबसे शीर्ष पर एक महासचिव होता है। प्रत्‍येक सचिवालय अपने पीठासीन अधिकारियों और सभी सदस्‍यों को आवश्‍यक सलाह, सहायता और सुविधाएं प्रदान करता है। सचिवालय के अलग अलग भाग-अनुभाग हैं। जैसे विधायी कार्य, प्रश्‍नकाल, समिति प्रशासन, ग्रंथालय और सूचना सेवा, रिपोर्टिंग, भाषांतर और अनुवाद मुद्रण और प्रकाशन, सुरक्षा और सफाई।
संसद ग्रंथालय तथा सूचना-सेवा
भारतीय संसद के पास बहुत ही कुशल सूचना सेवा केंद्र है। साथ ही एक उत्तम संसदीय पुस्‍तकालय भी है। इसे संसद ग्रंथालय तथा संदर्भ, अनुसंधान, प्रलेखन और सूचना सेवा कहा जाता है। इसका पहला उद्देश्‍य संसद सदस्‍यों को देश विदेश के दैनिक घटनाक्रम की पूरी जानकारी उपलब्‍ध कराना है।
इस समय इस पुस्‍तकालय में 15 लाख से अधिक पुस्‍तकें हैं। अंग्रेजी तथा भारतीय भाषाओं के लगभग 300 भारतीय तथा विदेशी समाचारपत्र यहां आते हैं। 1100 के करीब पत्र-पत्रिकाओं, कला पुस्‍तकों आदि का विशाल संग्रह है। सबसे पुरानी छपी हुई पुस्‍तक 1871 की है। किंतु, पुस्‍तकालय की सर्वाधिक मूंल्‍यवान धरोहर संविधान सभा द्वारा यथा स्‍वीकृत तथा इसके सदस्‍यों द्वारा हस्‍ताक्षरित भारत के संविधान की हिंदी तथा अंग्रेजी में मूल सुलिखित प्रति है।
समय समय पर संसद ग्रंथालय रूचि के विषयों पर पुस्‍तक प्रदर्शनियों का आयोजन करता है। अनुसंधान तथा सूचना प्रभाग संसद सदस्‍यों की सूचना संबंधी अपेक्षाओं का पहले से अनुमान लगा लेता है। ‍िफर उचित समय पर वस्‍तुनिष्‍ठ सूचना सामग्री जैसे विवरणिकांएं सूचना बुलेटिन, पृष्‍ठभूमि टिप्‍पण, तथ्‍य-पत्र आदि जारी करता है। इससे सदस्‍यों को अंतर्राष्‍ट्रीय क्षेत्रों में वर्तमान घटनाक्रम की जानकारी मिलतीरहती है।
प्रेस तथा लोक संपर्क प्रभाग लोक सभा सचिवालय के प्रेस तथा लोक संपर्क से संबंधित सारे कार्य की देखभाल करता है। जिसमें, मुख्‍य रूप से, प्रेस, सरकारी प्रचार संगठनों और जन प्रचार माध्‍यमों (मीडिया) के साथ निरंतर संपर्क बनाए रखना सम्‍मिलित होता है।
1987 में कंप्‍यूटर केंद्र की स्‍थापना की गई। संसदीय ग्रंथालय सूचना प्रणाली नेशनल इन्‍फार्मेशन सेंटर नेटवर्क से जुड़ी हुई है। इस प्रणाली द्वारा समूचे देश में जिला सूचना केंद्रों के साथ सूचनाओं का आदान प्रदान किया जा सकता है।
प्रलेखन सेवा का मुख्‍य कार्य पुस्‍तकालय में उपलब्‍ध पुस्‍तकों, रिपोर्टों, पत्र-पत्रिकाओं, समाचारपत्रों की कतरनों और प्रलेखों को ठीक स्‍थान पर रखना, उनका संग्रह करना है। इनका विषयगत वर्गीकरण अथवा सूचीकरण किया जाता है। फिर संसद सदस्‍यों को उनके दिन प्रतिदिन के संसदीय कार्य में प्रयोग के लिए संबंधित सामग्री का सारांश उपलब्‍ध कराया जाता है।
बाहरी कड़ियाँ
प्रवेशद्वार:भारत
स्वामी कन्नू पिल्लै
दीवान बहादुर लेविस डोमिनिक स्वामी कन्नू पिळ्ळै (L.D. SWAMIKANNU PILLAI) (11 फरवरी 1865 - 10 सितंबर 1925) भारतीय राजनीतिज्ञ, इतिहासज्ञ, भाषाशास्त्री, गणितज्योतिषी एवं प्रशासक थे।
जीवन परिचय
लेविस डोमिनिक स्वामी कन्नू पिळ्ळै का जन्म स्वतंत्रता-पूर्व मद्रास प्रैज़िडन्सी में 11 फरवरी 1865 ई० को हुआ था। एक गरीब ईसाई परिवार में जन्म लेने के बावजूद उन्होंने ऊँची शिक्षा प्राप्त की। उनकी आरंभिक तथा उच्च शिक्षा मद्रास में ही हुई। एलएलबी की डिग्री उन्होंने लंदन से प्राप्त की। उन्हें मद्रास विश्वविद्यालय का फेलो भी बनाया गया था। उन्होंने मद्रास विधान परिषद के सभापति पद को भी सुशोभित किया था। 10 सितंबर 1925 ई० को रोयापुरम में अपने घर में ही उनका निधन हुआ।
प्रकाशित पुस्तकें
उनकी अमर कीर्ति का आधार उनका विशाल ग्रन्थ 'AN INDIAN EPHEMERIS' है। यह ग्रन्थ यूँ तो अंग्रेजी़ में है लेकिन यह हिन्दी या अन्य भाषाओं के पाठकों के लिए भी प्रायः समान रूप से उपयोगी है, क्योंकि इसमें प्रत्येक दिन के तिथि-नक्षत्रादि का विवरण सारणी या कैलेंडर की तरह है; भाषा का प्रयोग प्रथम खंड के प्रथम जिल्द तथा द्वितीय खंड के आरंभिक कुछ पृष्ठों को छोड़कर प्रायः है ही नहीं। इस विशाल ग्रन्थ में उनका अत्यधिक प्रसिद्ध ग्रंथ 'INDIAN CHRONOLOGY' (भारतीय कालक्रम-विज्ञान) [1911] भी समाहित हो गया है। 1922 ई० में एक साथ छह खण्डों (7 जिल्दों) में प्रकाशित इस ग्रन्थ (AN INDIAN EPHEMERIS) के प्रथम खंड के प्रथम जिल्द (vol. I, part-I) के रूप में 'INDIAN CHRONOLOGY' (1911) का ही संशोधित-परिवर्धित संस्करण प्रकाशित हुआ है। प्रथम खंड के द्वितीय जिल्द (vol. I, part-II) से लेकर षष्ठ खंड तक में सन् 700 ई० से लेकर 1799 ई० तक (प्रथम खंड के द्वितीय जिल्द में 100 वर्ष तथा द्वितीय से षष्ठ खण्ड तक के प्रत्येक खंड में 200-200 वर्षों के) प्रत्येक दिन की सौर तिथि, अंग्रेजी महीने के दिन एवं दिनांक, चान्द्र तिथि एवं तिथि-समाप्ति-समय-सूचना, नक्षत्र की संख्या एवं नक्षत्र-समाप्ति-समय-सूचना, तथा इस्लामी संवत् के महीने की तिथि आदि के रूप में पर्याप्त महत्त्वपूर्ण विवरण दिये गये हैं। इसके अतिरिक्त विक्रम संवत्, संवत् के नाम, शक संवत्, कलियुग संवत्, कोल्लम एवं बंगाली सन्, शुक्ल एवं कृष्ण पक्ष की सूचना, पूर्णिमा और अमावस्या के संकेत तथा संक्रांति की सूचना आदि विवरण भी दिये गये हैं। इस ग्रन्थ में दिये गये भारतीय महीनों (चैत्र, वैशाख आदि) के विवरण में दक्षिण भारत में प्रचलित अमान्त (अमावस्या को पूर्ण) मास का प्रयोग किया गया है।
इस महाग्रन्थ में आरम्भ से 2 सितंबर 1752 ई० तक के विवरण पुराने कैलेण्डर (जूलियन) के अनुसार दिये गये हैं और उसके पश्चात् नये कैलेण्डर (ग्रेगोरियन) के अनुसार। इस सन्दर्भ में यह ध्यातव्य है कि पोप ग्रेगरी ने 1582 ईस्वी में पुराने कैलेंडर में सुधार किया था और तदनुसार तब तक की गणना में हुई 10 दिन की भूल दूर करने के लिए 4 अक्टूबर के बाद 10 दिन जोड़कर 5 अक्टूबर के बदले 15 अक्टूबर की तारीख स्वीकार की गयी थी। ब्रिटिश साम्राज्य ने इस नयी व्यवस्था को 1752 ई० में स्वीकार किया था। तदनुसार इस महाग्रन्थ (AN INDIAN EPHEMERIS) में भी 2 सितम्बर 1752 ई० तक पुराने कैलेण्डर (जूलियन) के अनुसार विवरण दिये गये हैं और 3 सितम्बर (गुरुवार) के बदले ग्यारह दिन जोड़कर नये कैलेण्डर (ग्रेगोरियन) के अनुसार 14 सितम्बर (यथावत् गुरुवार) की तारीख दी गयी है। इसके बाद के विवरण नये कैलेण्डर के अनुसार ही हैं।
बाद में इस महाग्रन्थ के सातवें खण्ड (आठवीं जिल्द) का भी प्रकाशन हुआ, जिसमें 1800 ई० से लेकर 1999 ई० तक के पूर्ववत् विवरण कुछ अन्य सामग्रियों के साथ दिये गये हैं।
अब्रज कुदाई
अब्रज कुदाई (अरबी: أبراج كدي), सऊदी अरब के मक्का नगर में एक योजनाधीन होटल है जिसके 2017 तक पूरा बन जाने की सम्भावना है। निर्माण पूरा हो जाने पर यह विश्व का सबसे बड़ा होटल होगा जो 45 तल ऊँचा होगा और इसमें 10,000 कमरे, 70 रेस्त्रां, छत के ऊपर हॅलीपैड होंगे और इसमें कुल 12 इमारतें होंगी। पाँच तल केवल सऊदी शाही परिवार के उपयोग के लिए ही होंगे। अरेबियन बिज़निस के अनुसार, दस टावर चार-सितारा आवास उपलब्ध कराएँगे, जबकि दो अन्य टावरों में विशेष अतिथियों के लिए पाँच-सितारा सुविधाएँ उपलब्ध कराई जाएँगी। इस परियोजना की कुल लागत 3.5 अरब डॉलर अनुमानित है, और यह कुल 14 लाख वर्ग मीटर में फैला होगा।
लन्दन-आधारित फ़र्म अरीन हॉस्पिटैलिटी को इस होटल के कमरों और आन्तरिक साज-सज्जा के डिज़ाइन का ठेका दिया गया है।
आर्थर कॉनन डॉयल
सर आर्थर इग्नाशियस कॉनन डॉयल, (22 मई 1859 - जुलाई 7, 1930 ) एक स्कॉटिश चिकित्सक और लेखक थे जिन्हें अधिकतर जासूस शरलॉक होम्स की उनकी कहानियों (इन कहानियों को आम तौर पर काल्पनिक अपराध कथा के क्षेत्र में एक प्रमुख नवप्रवर्तन के तौर पर देखा जाता है) और प्रोफ़ेसर चैलेंजर के साहसिक कारनामों के लिए जाना जाता है। वह विज्ञान कल्पना कथाएँ, ऐतिहासिक उपन्यासों, नाटकों और रोमांस, कविता और विभिन्न कल्पना साहित्य के एक विपुल लेखक थे। वे एक सफल लेखक थे जिनकी अन्य रचनाओं में काल्पनिक विज्ञान कथाएं, ऐतिहासिक उपन्यास, नाटक एवं रोमांस, कविता और गैर-काल्पनिक कहानियां शामिल हैं।
प्रारंभिक जीवन
आर्थर कॉनन डॉयल का जन्म 22 मई 1859 को स्कॉटलैंड के एडिनबर्ग में हुआ था; अपने दस भाइयों-बहनों में वे तीसरे नंबर पर थे। उनके पिता चार्ल्स अल्टामोंट डॉयल का जन्म इंग्लैंड में आयरिश वंश में हुआ था और उनकी माँ, जन्म नाम मेरी फोली, भी आयरिश थीं। डॉयल के पिता की मृत्यु कई वर्षों तक मनोरोग से पीड़ित रहने के बाद 1893 में क्रिकटन रॉयल, डम्फ़्राइज में हुई थी। उनके माता-पिता की शादी 1855 में हुई थी।
हालांकि अब उन्हें "कॉनन डॉयल" के रूप में संदर्भित किया जाता है लेकिन इस संयुक्त उपनाम (अगर इसी रूप में वे इसे समझाना चाहते थे) का मूल अनिश्चित है। वह प्रविष्टि जिसमें उनका नामकरण एडिनबर्ग में सैंट मैरी कैथेड्रल की पंजी में दर्ज है, उनके ईसाई नाम के रूप में "आर्थर इग्नाशियस कॉनन" और उनके उपनाम के रूप में सिर्फ "डॉयल" ही लिखा गया है। यहां उनके धर्मपिता के रूप में माइकल कॉनन का नाम भी दर्ज है।
कॉनन डॉयल को नौ वर्ष की उम्र में रोमन कैथोलिक जेसुइट प्रारंभिक स्कूल होडर प्लेस, स्टोनीहर्स्ट में भेजा गया था। उसके बाद वे 1875 तक स्टोनीहर्स्ट कॉलेज में गए।
1876 से 1881 तक उन्होंने एडिनबर्ग विश्वविद्यालय में चिकित्सा विज्ञान का अध्ययन किया, जहां उन्होंने एस्टन शहर (जो अब बर्मिंघम का एक जिला है) और शेफील्ड में कार्य भी किया था। अध्ययन के दौरान कॉनन डॉयल ने लघु कथाओं का लेखन भी शुरू कर दिया था; उनकी पहली प्रकाशित कहानी चैम्बर्स एडिनबर्ग जर्नल में उस समय छपी जब उनकी उम्र 20 वर्ष थी। विश्वविद्यालय में अपने अध्ययन काल के बाद उन्हें पश्चिम अफ्रीकी तट के लिए एक समुद्री यात्रा के दौरान एसएस मायुम्बा पर एक शिप के डॉक्टर के रूप में नियुक्त किया गया था। उन्होंने अपनी डॉक्टर की उपाधि टैबीज़ डोरसैलिस के विषय पर 1885 में पूरी की।
शरलॉक होम्स की उत्पत्ति
1882 में वे अपने पूर्व सहपाठी जॉर्ज बड के सहयोगी के रूप में प्लायमाउथ में एक मेडिकल प्रैक्टिस में शामिल हो गए, लेकिन उनका संबंध मुश्किल साबित हुआ और कॉनन डॉयल ने जल्दी ही उनका साथ छोड़कर स्वतंत्र प्रैक्टिस शुरू कर दिया। उसी वर्ष जून में अपने नाम पर 10 पाउंड से भी कम रकम के साथ पोर्ट्समाउथ में आकर उन्होंने साउथसी के एल्म ग्रोव में 1 बुश विला में एक मेडिकल प्रैक्टिस की व्यवस्था की। प्रैक्टिस शुरुआत में बहुत सफल नहीं रही, मरीजों की प्रतीक्षा करते हुए कॉनन डॉयल ने फिर से कहानियां लिखना शुरू कर दिया। उनकी पहली महत्वपूर्ण रचना ए स्टडी इन स्कारलेट 1887 के बीटन्स क्रिसमस एनुअल में दिखाई दी। इसमें शरलॉक होम्स की पहली उपस्थिति दिखाई गयी थी जिन्हें उनके पूर्व विश्वविद्यालय शिक्षक जोसेफ बेल के नाम पर आंशिक रूप से रूपांतरित किया गया था। कॉनन डॉयल ने उन्हें लिखा, "शरलॉक होम्स के लिए मैं मुख्य रूप से आपका ही आभारी हूँ... मैंने आपके द्वारा सिखाए गए अनुमान, निष्कर्ष और अवलोकन के पाठ के आधार पर ही एक व्यक्ति का निर्माण करने की कोशिश की है।" शरलॉक होम्स को दर्शाने वाली अगली लघु कथाएं अंगरेजी स्ट्रैंड मैगजीन में प्रकाशित हुई थीं। रॉबर्ट लुईस स्टीवेंसन काफी दूर समोआ में होने के बावजूद भी जोसेफ बेल और शरलॉक होम्स के बीच मजबूत समानता की पहचान करने में सक्षम थे: "शरलॉक होम्स के बारे में आपके अत्यंत सरल और अत्यंत रोचक साहसिक कार्यों पर मेरी शिकायतें... क्या यह मेरा पुराना मित्र जो बेल हो सकता है?" अन्य लेखक कभी-कभी अतिरिक्त प्रभावों के बारे में बताते हैं--उदाहरण के लिए प्रसिद्ध एडगर एलन पो के पात्र सी. ऑगस्टे डुपिन. साउथसी में रहने के क्रम में उन्होंने छद्म नाम ए.सी. स्मिथ के तहत एक शौकिया दल पोर्ट्समाउथ एसोसिएशन फुटबॉल क्लब के लिए एक गोलकीपर के रूप में फुटबॉल खेला था। (1894 में भंग हुए इस क्लब का वर्तमान-समय के पोर्ट्समाउथ एफसी के साथ कोई संबंध नहीं था जिसे 1898 में स्थापित किया गया था)। कॉनन डॉयल एक तेज क्रिकेटर भी थे, 1899 और 1907 के बीच उन्होंने मैरीलिबोन क्रिकेट क्लब (एमसीसी) के लिए 10 प्रथम श्रेणी मैच भी खेले थे। उनका उच्चतम स्कोर 1902 में लंदन काउंटी के खिलाफ 43 था। वे एक सामयिक गेंदबाज थे जिन्होंने सिर्फ एक प्रथम-श्रेणी का विकेट लिया था (हालांकि यह एक उच्च श्रेणी का था -- यह डब्ल्यू. जी. ग्रेस थे)। इसके अलावा एक शानदार गोल्फर, कॉनन डॉयल को 1910 के लिए क्रोबोरो बीकन गोल्फ क्लब, ईस्ट ससेक्स का कप्तान चुना गया था। वे अपनी दूसरी पत्नी जीन लेकी और उनके परिवार के साथ 1907 से जुलाई 1930 में अपनी मृत्यु तक क्रोबोरो में लिटिल विंडलेशम हाउस चले गए थे।
विवाह और परिवार
1885 में कॉनन डॉयल ने लुईसा (या लुईसी) हॉकिन्स से शादी की जिन्हें "टोई" के रूप में जाना जाता है। वे तपेदिक से पीड़ित थीं और 4 जुलाई 1906 को उनकी मृत्यु हो गई। अगले साल उन्होंने जीन एलिजाबेथ लेकी से शादी की जिनसे उनकी पहली मुलाकात 1897 में हुई थी और तभी उनसे प्यार हो गया था। उन्होंने अपनी लुईसा के प्रति निष्ठा बनाए रखते हुए उनके जीवित रहते जीन के साथ एक आध्यात्मिक संबंध बनाए रखा था। जीन का निधन 27 जून 1940 को लंदन में हो गया।
कॉनन डॉयल पांच बच्चों के पिता बने। पहली पत्नी से उनके दो बच्चे थे - मैरी लुईस (28 जनवरी 1889 - 12 जून 1976) और आर्थर एलीने किंग्सले, जिन्हें किंग्सले (15 नवम्बर 1982 - 28 अक्टूबर 1918) के नाम से जाना जाता है -- और दूसरी पत्नी से उनके तीन बच्चे थे - डेनिस पर्सी स्टीवर्ट (17 मार्च 1909 - 9 मार्च 1955) जो जॉर्जियाई राजकुमारी नीना मिदिवानी (1910 के आस-पास - 19 फ़रवरी 1987; बारबरा हटन की पूर्व साली) के 1936 में दूसरे पति; एड्रियन मैल्कम (19 नवम्बर 1910 - 3 जून 1970) और जीन लेना एनेट (21 दिसम्बर 1912-18 नवम्बर 1997)।
शरलॉक होम्स की "मौत"
1890 में कॉनन डॉयल ने वियना में नेत्र विज्ञान का अध्ययन किया और 1891 में एक नेत्र रोग विशेषज्ञ के रूप में प्रैक्टिस करने के लिए लंदन चले गए। अपनी आत्मकथा में उन्होंने लिखा है कि एक भी मरीज उनके दरवाजे के पार नहीं आया। इस स्थिति ने उन्हें लिखने के लिए और अधिक समय दिया और नवंबर 1891 में उन्होंने अपनी माँ को लिखा था: "मैं सदैव के लिए होम्स की जीवनलीला के समापन के बारे में सोच रहा हूँ. वह बेहतर चीजों से मेरे मन को अलग करता है।" उसकी माँ ने कहा, "जो तुम्हें ठीक लगता है तुम वैसा कर सकते हो लेकिन लोग इसे हल्के में नहीं लेंगे."
दिसम्बर 1893 में अधिक "महत्वपूर्ण" कार्यों में अपना समय देने के लिए (अर्थात उनके ऐतिहासिक उपन्यास) कॉनन डॉयल ने द फाइनल प्रॉब्लम की कहानी में स्पष्ट रूप से होम्स और प्रोफेसर मोरियार्टी को रीचेनबाक फॉल्स में एक साथ छलांग लगाकर मरते हुए दर्शाया है। हालांकि सार्वजनिक विरोध के कारण उन्हें 1901 में इस पात्र को द हाउंड ऑफ द बास्करविलेस में वापस लाना पड़ा. "एडवेंचर ऑफ द एम्प्टी हाउस" में यह स्पष्ट किया गया था कि केवल मोरियार्टी ही उसमें गिरी थी; लेकिन चूँकि होम्स के अन्य खतरनाक दुश्मन भी थे -- विशेष रूप से कर्नल सेबस्टियन मोरन - उन्होंने अस्थायी रूप से "मृत" दिखने की व्यवस्था की थी। होम्स को अंततः कुल मिलाकर 56 लघु कथाओं और कॉनन डॉयल के चार उपन्यासों में दिखाया गया था और तब से उसे अन्य लेखकों के कई उपन्यासों और कहानियों में देखा गया है।
राजनीतिक प्रचार
20वीं सदी के आगमन पर दक्षिण अफ्रीका में बोअर वार और युनाइटेड किंगडम की कार्यवाही पर दुनिया भर में निंदा के बाद कॉनन डॉयल ने द वार इन साउथ अफ्रीका: इट्स कॉज एंड कंडक्ट शीर्षक से एक लघु पुस्तिका (पम्पलेट) लिखी जिसमें बोअर वार में यूके की भूमिका को सही ठहराया गया था और इसका व्यापक रूप से अनुवाद किया गया था। डॉयल ने मार्च और जून 1900 के बीच ब्लॉमफ़ोन्टेन में लैंगमैन फील्ड हॉस्पिटल में एक स्वयंसेवी चिकित्सक की भूमिका निभाई थी।
कॉनन डॉयल का मानना था कि यही वह पुस्तिका थी जिसके परिणाम स्वरूप 1902 में उन्हें नाईट की उपाधि प्रदान की गयी थी और सरे का डिपुटी-लेफ्टिनेंट नियुक्त किया गया था। इसके अलावा 1900 में उन्होंने एक लंबी पुस्तक द ग्रेट बोअर वार की रचना की। 20वीं सदी के प्रारंभिक वर्षों के दौरान सर आर्थर ने लिबरल यूनियनिस्ट के रूप में दो बार संसद में प्रवेश के लिए प्रयास किया -- एक बार एडिनबर्ग से और एक बार हैविक बर्ग्स में -- लेकिन हालांकि उन्हें एक सम्मानजनक मत प्राप्त हुआ था लेकिन वे निर्वाचित नहीं हो सके थे।
कॉनन डॉयल पत्रकार ई.डी. मोरेल और राजनयिक रोजर केसमेंट के नेतृत्व में कांगो फ्री स्टेट के सुधार के लिए प्रचार अभियान में शामिल थे। 1909 के दौरान उन्होंने द क्राइम ऑफ द कांगो की रचना की जो एक लंबी पुस्तिका थी जिसमें उन्होंने उस देश में भयावहता की भर्त्सना की थी। वे मोरेल और केसमेंट से परिचित हुए और यह संभव है कि बेरट्रम फ्लेचर रॉबिन्सन के साथ उन्होंने 1912 के उपन्यास द लॉस्ट वर्ल्ड में कई पात्रों को प्रेरित किया था।
दोनों के साथ उनका संबंध टूट गया जब प्रथम विश्व युद्ध के दौरान मोरेल शांतिवादी आंदोलन के नेताओं में से एक बने और जब केसमेंट को ईस्टर विद्रोह के दौरान ब्रिटेन के खिलाफ राजद्रोह का दोषी पाया गया। कॉनन डॉयल ने इस तर्क के साथ केसमेंट को मृत्यु दंड से बचाने की असफल कोशिश की कि वे पागल हो गए थे और अपने कृत्यों के लिए जिम्मेदार नहीं थे।
अन्याय का विरोध
कॉनन डॉयल न्याय के एक उत्कट अधिवक्ता भी थे और उन्होंने दो बंद मामलों की व्यक्तिगत रूप से जांच की थी, जिसके कारण दो व्यक्तियों को उन अपराधों से बरी कर दिया गया था जिसके लिए उन्हें दोषी ठहराया गया था। पहला मामला 1906 में जॉर्ज एडल्जी नामक एक शर्मीले आधे-ब्रिटिश, आधे-भारतीय वकील से संबंधित था जिसने कथित रूप से धमकी भरे पत्र लिखने और जानवरों को विकृत करने का काम किया था। अपराधी ठहराए जाने के बाद एडल्जी पर पुलिस का पहरा लगा दिया गया, संदिग्ध व्यक्ति को जेल भेज दिए जाने के बावजूद भी विकृत करने का सिलसिला जारी रहा।
आंशिक रूप से इस मामले के परिणाम स्वरूप 1907 में क्रिमिनल अपील की अदालत का गठन किया गया, इस प्रकार कॉनन डॉयल ने ना केवल जॉर्ज एडल्जी की मदद की बल्कि उनकी रचनाओं ने अन्य न्याय की निष्फलताओं को ठीक करने के लिए एक रास्ता बनाने में सहायता की। कॉनन डॉयल और एडल्जी की कहानी का जूलियन बार्न्स के 2005 के उपन्यास जॉर्ज एंड आर्थर में काल्पनिक चित्रण किया गया था। निकोलस मेयर की मिश्र रचना द वेस्ट एंड हॉरर (1976) में होम्स शर्मीले पारसी भारतीय पात्र के नाम को स्पष्ट करने में मदद करने में सक्षम होते हैं जिसे अंग्रेजी न्याय प्रणाली द्वारा गलत तरीके से प्रयोग किया गया था। एडल्जी स्वयं एक पारसी थे।
दूसरा मामला एक जर्मन यहूदी और जुआ-घर के संचालक ऑस्कर स्लेटर का था जो 1908 में ग्लासगो में एक 82-वर्षीय-महिला की पिटाई करने के मामले में सजायाफ्ता थे, इस मामले ने अभियोजन के मामले में विसंगतियों और स्लेटर के दोषी नहीं होने की एक आम समझ के कारण कॉनन डॉयल की जिज्ञासा को बढ़ा दिया। उन्होंने 1928 में स्लेटर की सफल अपील के लिए अधिकांश लागत के भुगतान पर मामले को समाप्त किया।
अध्यात्मवाद
1906 में अपनी पत्नी लुईसा की मृत्यु, प्रथम विश्व युद्ध की समाप्ति से ठीक पहले अपने बेटे किंग्सले की मौत और अपने भाई इनेस, अपने दो सालों (जिनमें से एक साहित्यिक पात्र रैफल्स के रचनाकार ई. डब्ल्यू. हॉर्नंग थे) और युद्ध के कुछ ही दिनों बाद अपने दो भतीजों की मृत्यु के पश्चात कॉनन डॉयल अवसाद में डूब गए। अध्यात्मवाद और कब्र से आगे जीवन के अस्तित्व के प्रमाण का पता लगाने की इसकी कोशिश के समर्थन से उन्हें सांत्वना मिली। विशेष रूप से कुछ लोगों के अनुसार वे ईसाई आध्यात्म को पसंद करते थे और आठवें परसेप्ट - जो नजारथ के जीसस की शिक्षाओं और उदाहरण का पालन करना था, को स्वीकार करने में स्पिरिचुअलिस्ट्स नेशनल यूनियन को प्रोत्साहित किया था। वे प्रसिद्ध असाधारण संगठन द घोस्ट क्लब के एक सदस्य भी थे। उस समय और अब इसका ध्यान असाधारण घटना के अस्तित्व को साबित (या खंडन) करने के क्रम में कथित असाधारण गतिविधियों के वैज्ञानिक अध्ययन पर केंद्रित था।
28 अक्टूबर 1918 को निमोनिया के कारण किंग्सले डॉयल का निधन हो गया, जिसकी चपेट में वे 1916 में सोम्मे के युद्ध के दौरान गंभीर रूप से घायल हो जाने के बाद अपने स्वास्थ्य लाभ के क्रम में आ गए थे। फरवरी 1919 में ब्रिगेडियर जनरल इन्नेस डॉयल की मृत्यु भी निमोनिया से हुई थी। सर आर्थर आध्यात्म के साथ इस कदर जुड़ गए थे कि उन्होंने इस विषय पर प्रोफेसर चैलेंजर पर आधारित एक उपन्यास, द लैंड ऑफ मिस्ट लिख डाला था। उनकी पुस्तक द कमिंग ऑफ फेयरीज (1921 से पता चलता है कि वे पांच कोटिंगले परियों की तस्वीरों (जिनका खुलासा दशकों के बाद एक झांसे के रूप में हुआ) की सच्चाई को प्रत्यक्ष रूप से स्वीकार करते थे। उन्होंने परियों और आत्माओं के स्वभाव और अस्तित्व के बारे में सिद्धांतों के साथ उन्हें पुस्तक में पुनर्प्रस्तुत किया। हिस्ट्री ऑफ स्पिरिचुअलिज्म (1926) में कॉनन डॉयल ने यूसैपिया पैलेडिनो और मीना "मार्गरी" क्रैंडन द्वारा प्रस्तुत मानसिक पद्धति और आत्मा के मूर्त रूप की प्रशंसा की। इस विषय पर उनकी रचना उनके लघु-कथा संग्रहों में से एक, द एडवेंचर्स ऑफ शरलॉक होम्स के कारणों में से एक थी जिसे तथाकथित गुह्यविद्या के कारण 1929 में सोवियत संघ में प्रतिबंधित बार दिया गया था। इस प्रतिबंध को बाद में हटा लिया गया था। रूसी अभिनेता वैसिली लिवानोव ने शरलॉक होम्स के अपने चित्रण के लिए एक ऑर्डर ऑफ द ब्रिटिश एम्पायर का सम्मान प्राप्त किया था।
कॉनन डॉयल एक समय के लिए अमेरिकी जादूगर हैरी हुडिनी के मित्र रहे थे जो स्वयं अपनी प्रिय माँ की मृत्यु के बाद 1920 के दशक में अध्यात्मवादी आंदोलन के विरोधी बन गए थे। हालांकि हुडिनी ने जोर देकर कहा कि अध्यात्मवादी माध्यमों में प्रवंचना का प्रयोग होता था (और लगातार उन्हें धोखाधड़ी के रूप में बताया), कॉनन डॉयल ने स्वीकार किया कि हुडिनी में स्वयं अलौकिक शक्तियां थीं -- यह दृष्टिकोण कॉनन डॉयल की द एज ऑफ द अननोन में व्यक्त किया गया था। हुडिनी जाहिर तौर पर कॉनन डॉयल को यह समझाने में असमर्थ रहे कि उनके करतब सीधे तौर पर भ्रम हैं, जो दोनों के बीच एक कड़वे सार्वजनिक बहस का कारण बना गया।
विज्ञान के एक अमेरिकी इतिहासकार रिचर्ड मिलनर ने एक ऐसा मामला प्रस्तुत किया है जिसमें कॉनन डॉयल 1912 के पिल्टडाउन मैन के झांसे के अपराधी रहे हो सकते हैं जब उन्होंने कल्पित होमिनिड जीवाश्म की रचना कर वैज्ञानिक जगत को 40 वर्षों से भी अधिक समय से मूर्ख बनाए रखा। मिलनर का कहना है कि कॉनन डॉयल का एक मकसद था -- अर्थात् उनके पसंदीदा मनोविज्ञानों में से एक का असली रूप दिखाने के लिए वैज्ञानिक प्रतिष्ठान से बदला लेना -- और यह कि द लॉस्ट वर्ल्ड में झांसे में उनके शामिल होने के संबंध में कई कूटभाषित सुराग मौजूद हैं।
शैमुअल रोजेनबर्ग की 1974 की पुस्तक नेकेड इज द बेस्ट डिसगाइज यह व्याख्या करने का दावा करती है कि अपनी संपूर्ण लेखनी में कॉनन डॉयल ने अपनी मानसिकता के छिपे हुए और दबे हुए पहलुओं से संबंधित खुले सुराग छोड़े हैं।
मृत्यु
कॉनन डॉयल को 7 जुलाई 1930 को ईस्ट ससेक्स के क्रोबोरो में अपने घर, विंडलेशाम के हॉल में अपनी छाती को मुट्ठी से दबाए पाया गया। उनकी मृत्यु 71 साल की उम्र में दिल का दौरा पड़ने से हो गई थी। उनके अंतिम शब्द अपनी पत्नी की ओर निर्देशित थे: "तुम अद्भुत हो." हैम्पशायर के न्यू फॉरेस्ट में मिनस्टीड के क़ब्रिस्तान में उनकी कब्र के पत्थर पर मौजूद स्मृति-लेख इस प्रकार है:
स्टील ट्रू ब्लेड स्ट्रेट आर्थर कॉनन डॉयल नाईट पैट्रियट, फिजिशियन एंड मैन ऑफ लेटर्स
लंदन के दक्षिण हाइंडहेड के पास का घर, अंडरशॉ जिसे कॉनन डॉयल ने बनाया था और कम से एक दशक तक उसमें रहे थे, वह 1924 से लेकर 2004 तक एक होटल और रेस्तरां रहा था। इसके बाद इसे एक डेवलपर ने खरीद लिया और तब से यह खाली है जबकि संरक्षणवादी और कॉनन डॉयल के प्रशंसक इसे संरक्षित करने की लड़ाई लड़ रहे हैं।
कॉनन डॉयल के सम्मान में एक मूर्ति क्रोबोरो में क्रोबोरो क्रॉस पर बनी है जहां कॉनन डॉयल 23 वर्षों तक रहे थे। शरलॉक होम्स की भी एक मूर्ति एडिनबर्ग के पिकार्डी प्लेस में उस घर के निकट भी मौजूद है जहां कॉनन डॉयल का जन्म हुआ था।
मलेशिया क्रिकेट टीम
मलेशिया राष्ट्रीय क्रिकेट टीम वह टीम है जो अंतर्राष्ट्रीय क्रिकेट मैचों में मलेशिया देश का प्रतिनिधित्व करती है। वे 1967 से अंतर्राष्ट्रीय क्रिकेट परिषद (आईसीसी) के सहयोगी सदस्य हैं।
अप्रैल 2018 में, आईसीसी ने अपने सभी सदस्यों को पूर्ण ट्वेंटी-20 अंतरराष्ट्रीय (टी20ई) दर्जा देने का फैसला किया। इसलिए, 1 जनवरी 2019 के बाद मलेशिया और आईसीसी के अन्य सदस्यों के बीच खेले जाने वाले सभी ट्वेंटी-20 मैच पूर्ण टी20ई होंगे। अप्रैल 2019 के बाद, मलेशिया 2019-21 आईसीसी क्रिकेट विश्व कप चैलेंज लीग में खेलेगा। मलेशिया ने अपना पहला टी20ई 24 जून को थाईलैंड के खिलाफ मलेशिया त्रिकोणी सीरीज 2019 के दौरान खेला।
आरएलवी टेक्नोलॉजी डेमोंस्ट्रेशन प्रोग्राम
रीयूज़ेबल लांच व्हीकल टेक्नोलॉजी डेमोंसट्रेटर प्रोग्राम, (पुन: प्रयोज्य प्रक्षेपण यान-प्रौद्योगिकी प्रदर्शन कार्यक्रम) या RLV-TD, भारत का प्रौद्योगिकी (टेक्नॉलजी) प्रदर्शन मिशन है जो टू स्टेज टू ऑर्बिट (TSTO) को समझने व पुन: प्रयोज्य प्रक्षेपण वाहन की दिशा में पहले कदम के रूप में भारतीय अंतरिक्ष अनुसंधान संगठन (इसरो) द्वारा नियोजित प्रौद्योगिकी प्रदर्शन (टेक्नोलॉजी डीमॉन्सट्रेशन) की एक शृंखला है।
इस प्रयोजन के लिए, एक पंख युक्त पुन: प्रयोज्य प्रक्षेपण यान प्रौद्योगिकी प्रदर्शक (RLV-TD) बनाया गया। RLV-TD संचालित क्रूज उड़ान, हाइपरसॉनिक उड़ान, और स्वायत्त (ऑटोनॉमस) लैंडिंग, वायु श्वसन प्रणोदन (एयर ब्रीदिंग प्रपलशन) जैसे विभिन्न प्रौद्योगिकियों का मूल्यांकन करने के रूप में कार्य करेगा। इन प्रौद्योगिकियों के प्रयोग से लांच लागत में काफी कमी आएगी।
विकास
यह पुनः प्रयोज्य (रीयूज़ेबल) यान (बार-बार प्रयोग किया जा सकने वाला) पूरी तरह से भारत में बना है। यह यान अंतरिक्ष पैलोड को कक्षा में छोड़कर एक वायुयान की तरह वापस आने लायक बनाया गया है। एक स्पोर्ट यूटिलिटी यान (एसयूवी) जैसा दिखने वाला यह स्पेस शटल अपने असली आकार से छह गुना छोटा है। परीक्षण के बाद इसको पूरी तरह से तैयार करने में 10 से 15 साल लग सकते हैं।
वर्ष 2006 में, भारतीय अंतरिक्ष अनुसंधान संगठन ने मैक 6 की इनलेट के साथ लगभग 7 सेकंड के लिए स्थिर सुपरसोनिक कम्बशन प्रदर्शित करने के लिए जमीन परीक्षणों की एक शृंखला को अंजाम दिया।
मार्च 2010 में, इसरो ने अपने नए रॉकेट की उड़ान परीक्षण का आयोजन किया। उन्नत प्रौद्योगिकी वाहन (एडवांस टेक्नोलॉजी यान, एटीवी-D01), लिफ्ट के समय 3 टन वजनी, 0.56 मीटर के व्यास, और ~ 10 मीटर लंबाई का रॉकेट, एयर ब्रीदिंग कम्बशन टेक्नोलॉजी (वायु श्वासन प्रणोदन प्रौद्योगिकी) के प्रदर्शन के लिए परीक्षण आधार रूप में एक पैसिव स्क्रेमजेट इंजन कम्बस्टर मॉड्यूल को ले गया।
मई 2015 तक, थुम्बा इक्वेटोरियल रॉकेट लॉन्चिंग स्टेशन में विक्रम साराभाई स्पेस सेंटर (वीएसएससी) के इंजीनियर आरएलवी-टीडी की बाहरी सतह पर थर्मल टाइलें लगा रहे थे ताकि वायुमंडलीय पुन: प्रवेश के दौरान तीव्र गर्मी से इसकी रक्षा की जा सके। इस प्रोटोटाइप का वज़न लगभग 1.5 टन है और यह 65 किमी की ऊंचाई तक उड़ान भरता है और इसे खर्च करने योग्य ठोस बूस्टर HS9 के ऊपर रखा जाता है।
परीक्षण उड़ानें
इसरो ने RLV-TD की कुल चार परीक्षण उड़ानों की योजना बनाई है।
HEX (हाइपरसॉनिक फ्लाइट एक्सपेरिमेंट)
यह RLV-TD की पहली उड़ान थी। इसे आंध्र प्रदेश के श्रीहरिकोटा स्थित सतीश धवन अंतरिक्ष केंद्र के पहले लॉन्च पैड से सुबह 7 बजे (आईएसटी) लॉन्च किया गया।
बूस्टर द्वारा इसे 56 किमी की ऊंचाई तक ले जाया गया जिसे बाद RLV-TD उससे अलग हो गया, यहाँ से यह खुद 65 किमी की ऊंचाई पर पहुंचा। जब इसने उतरना शुरू किया तो इनकी रफ्तार 5 मैक (आवाज़ से 5 गुना ज्यादा) थी। जिस कारण इसे बंगाल की खड़ी में तय स्थान पर स्प्लैश्डाउन करवाया गया। इसके बाद इसकी स्थिति को बंगाल की खाड़ी में पता करा लिया गया व जहाजों, उपग्रहों और राडार से इस पर नज़र रखी गई।
ध्वनि की गति से 5 गुना ज्यादा गति होने के कारण लैंडिंग के लिए 5 किमी से लंबा रनवे जरूरी था। इसलिए इसे जमीन पर नहीं उतारा गया। तय स्थान जहां इसे स्प्लैश्डाउन करवाया गया वह बंगाल की खाड़ी में समुद्र तट से 500 किमी दूर एक वर्चुअल रनवे था।
LEX (लैन्डिंग एक्सपेरिमेंट)
लैंडिंग प्रयोग 2 अप्रैल, 2023 को सफलतापूर्वक आयोजित किया गया था, जिसमें पंख वाले विमान के प्रोटोटाइप को भारतीय वायु सेना के चिनूक हेलीकॉप्टर से 4.5 किलोमीटर की ऊंचाई से गिराया गया था, जिसके बाद यह ऑटोमैटिक रूप से उड़ा कर एरोनॉटिकल टेस्ट रेंज चित्रदुर्ग में विस्तारित रनवे पर उतरा जो विशेष रूप से इस परीक्षण के लिए बनाई गई थी। यह परीक्षण 30 मिनट तक चला था और इसके सफल होने के साथ ही इसरो के वर्तमान अध्यक्ष ने मीडिया को बताया था कि हार्डवेयर और सॉफ्टवेयर की तैयारी के परीक्षण के लिए विभिन्न परिस्थितियों में इस तरह के और लैंडिंग परीक्षण करने की योजना है। आखिरकार कार्यक्रम में अगले मुख्य परीक्षण आयोजित करने की योजना है जो REX और SPEX हैं।
लाभ
इस माध्यम से उपग्रह को कक्षा में स्थापित करने की कीमत 2000 डॉलर/किलो (1.32 लाख/किलो) तक कम हो जाएगी। इस यान को मानव अभियान में भविष्य में इस्तेमाल किया जायेगा।
कलाकार (अभिनीत फिल्में)
कलाकार द्वारा अभिनीत फिल्में
====
महाबलीपुर गाँव, दुल्हिनबाजार (पटना)
महाबलीपुर दुल्हिनबाजार, पटना, बिहार स्थित एक गाँव है।
वायनाड जिला
वायनाड ज़िला भारत के केरल राज्य का एक ज़िला है। ज़िले का मुख्यालय कलपट्टा है। वायनाड मे अनेक सुंदर-सुंदर मस्जिदे हैं।
अंग्रेजी गद्य
अंग्रेजी गद्य ने अंग्रेजी कविता, नाटक और उपन्यास के समान ही अंग्रेजी साहित्य को समृद्ध किया है। बाइबिल के अनेक वाक्य अंग्रेजी राष्ट्र के मानस पर सदा के लिए गहरे अंकित हो गए हैं। इसी प्रकार शेक्सपियर, मिल्टन, गिबन, जॉन्सन, न्यूमैन, कार्लाइल और रस्किन के वाक्य अंग्रेज जाति को स्मृति में गूंजते हैं। अंग्रेजी गद्य अनेक साहित्यिक विधाओं द्वारा समृद्ध हुआ है। इनमें उपन्यास, कहानी और नाटक के अतिरिक्त निबंध, जीवनी, आत्मकथा, आलोचना, इतिहास, दर्शन और विज्ञान भी सम्मिलित हैं।
अंग्रेजी गद्य ऐंग्लो-सैक्सन साहित्य की परंपरा का ही विकास है। मध्य युग के बीड (672-735) अंग्रेजी गद्य के पितामह कहे जा सकते हैं। बीड की ‘एक्सेज़िएस्टिकल हिस्ट्री’ जूलियस सीज़र के आक्रमण से लेकर 731 ई. तक के इंग्लैंड का प्राय: आठ सौ वर्षों का इतिहास प्रस्तुत करती है। अंग्रेजी गद्य का सर्वप्रथम महत्त्वपूर्ण ग्रंथ सर जॉन मेंडेविल की यात्राएँ हैं। यात्रा वर्णन के रूप में यह पुस्तक वास्तव में काल्पनिक गाथा है। सन् 1377 में मूल फ्रांसीसी से अनूदित होकर यह अंग्रेजी में प्रकाशित हुई। अंग्रेजी कविता के जनक चॉसर (1340-1400) का गद्य साहित्य भी परिमाण में काफी है। उनकी कैटरबरी टेल्स में दो कहानियाँ गद्य में लिखी है।
अंग्रेजी गद्य को विक्लिफ (1324-1384) की रचनाओं से बहुत प्रेरणा मिली। विक्लिफ अंधविश्वासों पर कठोर आघात करता है। उसने सर्वप्रथम बाइबिल का सन् 1611 का विख्यात संस्करण तैयार हुआ। विक्लिफ धर्म के क्षेत्र में स्वतंत्र विचारक था। उसके गद्य में बड़ी शक्ति है।
15वीं शताब्दी तक इंग्लैंड के लेखक लातीनी गद्य में ही लिखना पसंद करते थे और शक्ति तथा प्रतिभा से संपन्न कम गद्य अंग्रेजी में लिखा गया। ऐसे लेखकों में सर जॉन फॉर्टेस्क्यू (1394-1476) का नाम उल्लेखनीय है। इन्होंने अंग्रेजी विधान की प्रशंसा में एक पुस्तक ‘दि गवर्नेन्स ऑव इंग्लैंड’ लिखी। अंग्रेजी गद्य के इतिहास में कैक्स्टन (1421-91) का नाम विशेष महत्त्वपूर्ण है। उन्होंने 1476 में मुद्रण कार्य आरंभ किया और अंग्रेजी गद्य को स्थानीय बोलियों के प्रभाव से मुक्त करके एक निश्चित रूप देने में बड़ी मदद की। कैक्स्टन ने मध्य युग के अनेक रोमांस अंग्रेजी गद्य में अनुवाद करके प्रकाशित किए। उन्होंने फ्रेंच गद्य को अपना आदर्श बनाया और अंग्रेजी गद्य के विकास में बड़ा हिस्सा लिया। कैक्स्टन के महत्त्वपूर्ण प्रकाशनों में सर टॉमस मैलोरी का ‘मार्त द आर्थर’भी था। मैलोली की पुस्तक अंग्रेजी गद्य के इतिहास में एक स्मरणीय मील स्तंभ है।
रेणुका सिंह (क्रिकेटर)
रेणुका सिंह (जन्म 1 फरवरी 1996) एक भारतीय क्रिकेटर हैं जो हिमाचल प्रदेश महिला क्रिकेट टीम के लिए खेलती हैं।  सिंह 2019–20 सीनियर महिला एक दिवसीय लीग में 23 आउट होने के साथ अग्रणी विकेट लेने वाले गेंदबाज थे। अगस्त 2021 में, सिंह ने ऑस्ट्रेलिया के खिलाफ अपने के लिए भारत की महिला क्रिकेट टीम में अपना पहला कॉल-अप अर्जित किया।  उन्होंने ऑस्ट्रेलिया के खिलाफ भारत के लिए 7 अक्टूबर 2021 को महिला ट्वेंटी 20 अंतर्राष्ट्रीय (मटी20आई) की शुरुआत की।
अंग्रेजी गद्य
अंग्रेजी पुनर्जागरण के पहले बड़े लेखक सर टॉमस मोर (1478-1535) है। उनकी पुस्तक युटोपिया विश्वविख्यात है, किंतु दुर्भाग्य से इस पुस्तक को उन्होंने लातीनी में लिखा। अंग्रेजी में उनकी केवल कुछ मामूली रचनाएँ हैं। उन्हीं के बाद इलियट, चीक, एैस्कम और विल्सन ने अपनी शिक्षा संबंधी पुस्तकें लिखीं।
विलियम टिंडेल (1484-1536) ने सन् 1522 से बाइबिल का अनुवाद अंग्रेजी में करना शु डिग्री किया। इस प्रशंसनीय कार्य के बदले टिंडेल को निर्वासन और मत्युदंड मिला।
एलिज़ाबेथ के युग का गद्य कविता के स्वर का ही है। इसके उदाहरण लिलि (1554-1606) और सर फिलिप सिडनी (1554-86) की रचनाओं में हो पाते हैं। लिली की ‘यूफुइस’और सिडनी की ‘आर्केडिया’काव्य के गुणों से समन्वित रचनाएं हैं। सिडनी की ‘डिफेंस ऑव पोएजी’अंग्रेजी आलोचनाओं की पहली महत्त्वपूर्ण पुस्तक है।
अंग्रेजी गद्य साहित्य का एक महत्त्वपूर्ण अंश हमें एलिज़ाबेथकालीन नाटकों में मिलता है। भावना के गहरे क्षणों में शेक्सपियर के पात्र गद्य में बोलने लगते हैं। ग्रीन, जॉन्सन, मालों आदि के नाम भी अंग्रेजी गद्य के इतिहास में महत्त्वपूर्ण है।
अंग्रेजी गद्य के महान लेखकों में पहला बड़ा नाम रिचर्ड हूकर (1554-1600) का है। उनकी पुस्तक ‘दि लॉज ऑव एक्लेजिएस्टिकल पॉलिटी’अंग्रेजी गद्य की उन्नायक हैं। इसी समय (1611) बाइबिल का सुप्रसिद्ध अंग्रेजी अनुवाद भी प्रकाशित हुआ। बाइबिल की भाषा अंग्रेजी गद्य के अनुपम साँचों में ढालती है। वास्तव में यह गद्य काव्य के संगीत से अनुप्राणित है। प्रांसिस बेकन (1561-1626) अंग्रेजी निबंध के जनक तथा इतिहास के दर्शन के गंभीर लेखक थे। उनकी रचनाओं में ‘दि ऐडवांस्मेंट ऑव लर्निंग’, ‘दि न्यू ऐटलैंटिस’, ‘हेनरी सेवेंथ’, ‘दि एसेज़ नोवं ओगनिम’आदि सुप्रसिद्ध है। बेकन की भाषा ठोस, गंभीर और सूत्र शैली की है।
रिचर्ड बर्टन (1576-1640) की पुस्तक ‘दि एनाटॉमी ऑव मेलैकली’अंग्रेजी गद्य के इतिहास में एक विख्यात रचना है। इसका पाडित्य अपूर्व है और एक गहरी उदासी पुस्तक भर में छाई रहती है। इस युग के एक महान गद्य लेखक ‘सर टॉमस ब्राउन’(1605-82) है। इनके गद्य का संगीत पाठकों को शताब्दियों से मुग्ध करता रहा है। इनकी महत्त्वपूर्ण रचनाओं में ‘रिलीजिओ मेडिसी’और ‘हाइड्रोटैफिया’उल्लेखनीय है। जैरेमी टेलर (1613-77) प्रसिद्ध धर्म शिक्षक और वक्ता थे। उनकी उपमाएँ बहुत सुंदर होती थीं, उनका गद्य कल्पना और भावना से अनुरंजित है। उनकी पुस्तकों में ‘होली लिविंग’और ‘होली डाइंग’प्रसिद्ध है।
इस काल के लेखकों में मिल्टन का जन्म अग्रगण्य है। तीस से लेकर पचास वर्ष की आयु तक मिल्टन ने केवल गद्य लिखा और तत्कालीन राजनीतिक, सामाजिक और धार्मिक विवादों में जमकर भाग लिया। अपनी प्रसिद्ध पुस्तक ‘एरोपाजिटिका’में वे विचारों की अभिव्यक्ति की स्वतंत्रता के प्रश्न को ऊँचे धरातल पर उठाते हैं और आज भी उनके विचारों में सत्य की गूँज है। मिल्टन के गद्य में शक्ति और ओज का अद्भुत संयोग है। 17वीं शताब्दी के गद्य लेखकों में अन्य उल्लेखनीय नाम फुलर (1608-61) और वाल्टन (1593-1683) के हैं। फुलर धार्मिक विषयों पर लिखते थे। उनकी पुस्तक, ‘दि बर्दीज ऑव इंग्लैंड’प्रसिद्ध है। वाल्टन की पुस्तक, ‘दि कंप्लीट ऐंग्लर’अंग्रेजी साहित्य की अमर रचनाओं में से है।
ड्राइडन (1631-1700) अंग्रेजी के प्रमुख गद्यकारों में थे। उनकी आलोचना शैली सुलझी हुई और सुव्यवस्थित थी। उनकी गद्य शैली भी फ्रेंच परंपरा के निकट है। वह चिंतन को सहज और तर्कसंगत अभिव्यक्ति देते हैं। ड्राइडन की भूमिकाओं के अतिरिक्त उनकी पुस्तक, ‘एसे ऑव ड्रैमेटिक पोएज़ी’सुप्रसिद्ध है। हॉब्स (1588-1679) के राजनीतिक विचारों का ऐतिहासिक महत्त्व है और उनकी पुस्तक ‘दि लेवायथान’अंग्रेजी भाषा की एक सुप्रसिद्ध रचना है। पेपीज़ (1632-1704) और एवलिन (1632-1706) की डायरियाँ अंग्रेजी साहित्य की निधि हैं। हॉब्स के समान ही लॉक (1623-1704) के राजनीतिक विचारों का भी ऐतिहासिक महत्त्व बहुत है।
18वीं शताब्दी में अंग्रेजी गद्य जीवन की गति के सबसे अधिक निकट आया। इसका कारण फ्रेंच साहित्य का बढ़ता हुआ प्रभाव था। स्विफ़्ट (1667-1745) अपनी अमर कृति ‘गुलिबर्ग ट्रैवेल्स’में अपने समय के मानवीय व्यापारों पर कठोर व्यंग्य करते हैं। उनके गद्य में बड़ा ओज और बल है। उनकी अन्य प्रसिद्ध रचनाओं में ‘ए टेल ऑव ए टब’और ‘दि बैटिल ऑव दि बुक्स’भी उल्लेखनीय है। 18वीं शताब्दी का साहित्य उठते हुए मध्य वर्ग की भावनाओं को व्यक्त करता है और इसके गद्य की शैली भी इस वर्ग की आवश्यकताओं के अनुरूप सरल और स्पष्ट है। इस युग के सफल गद्यकारों में डिफो, एडिसन और स्टील हैं। डिंफो (1660-1731) का उपन्यास ‘रॉबिन्सन कूसो’अंग्रेजी भाषा की विशेष लोकप्रिय रचनाओं में से हैं। उनके अन्य उपन्यास ‘मॉल फ्लैंडर्स’, ‘ए जर्नल ऑव दि प्लेग ईगर’आदि यथार्थवादी शैली में ढले हैं। एडिसन (1672-1719) और स्टील (1672-1729) मुख्यत: निबंधकार है। उन्होंने ‘दि टैटलर’ और ‘दि स्पेक्टेटर’ नाम के पत्र निकाल कर अंग्रेजी साहित्य में उच्च कोटि की पत्रकारिता की भी नींव रखी।
18वीं शताब्दी में अंग्रेजी उपन्यास का अपूर्व विकास हुआ। इस काल के उपन्यासकारों में गोल्डस्मिथ (1728-1774) भी थे जिन्होंने जल के समान तरल गति का गद्य लिखा और अनेक सुंदर निबंधों की रचना की। इनकी रचनाओं में ‘दि सिटिज़न ऑव दि वर्ल्ड’, ‘दि विकार ऑव बेकफील्ड’आदि सुविख्यात है। इतिहासकारों में हयूम, रॉबर्टसन और गिबन के नाम महत्त्वपूर्ण है। गिबन (1737-1784) अंग्रेजी गद्य के इतिहास के अमर हैं। शैली और निर्माण शक्ति की दृष्टि से उनका ग्रंथ ‘डिक्लाइन ऐंड फ़ाल ऑव दि रोमन एम्पायर’ एक स्मरणीय कृति है। इसी श्रेणी में प्रसिद्ध विचारक और वक्ता वर्क (1729-1797) का नाम भी आता है। उनके गद्य में बड़ी प्रवहमान शक्ति थी। उनकी सबसे प्रसिद्ध पुस्तक ‘रिफ्लेक्शंस ऑन दि फ्रेंच रिवल्यूशन’है।
फ्रांसीसी क्रांति से प्रभावित रोमैंटिक साहित्य में मूलत: कविता प्रमुख है। रोमैंटिक कवियों ने अपने कृतित्व के बचाव में भूमिकाएँ आदि लिखीं। उनमें सबसे महत्त्वपूर्ण वक्तव्य वर्ड सवर्थ का ‘प्रीफेस टु दि लिरिकल बैलड्स’, कोलरिज की ‘बायोग्रैफिया लिटरेरिया’और शेली की पुस्तक ‘ए डिफ़ेंस ऑव पोएट्री’है। रोमैंटिक युग का गद्य भावना और कल्पना से अनुरंजित है।
समाजशास्त्र और अर्थशास्त्र पर जेरेमी बेंथम, रिकार्डो और एडस स्मिथ ने ग्रंथ लिखे। 19वीं शताब्दी में ‘एडिनबरा रिव्यू’, ‘क्वार्टर्ली’और ‘ब्लैकबुड’ के समान पत्रिकाओं का जन्म हुआ जिन्होंने गद्य साहित्य के बहुमुखी विकास में मदद की। 19वीं शताब्दी के प्रमुख निबंधकारों और आलोचकों में लैंब, हैज़लिट, ली हंट और डी क्विंसी के नाम अग्रगण्य है। लैंब (1775-1834) अंग्रेजी साहित्य के सर्वश्रेष्ठ निबंधकार हैं। उनके निबंध ‘एसेज़ ऑव इलिया’के नाम से प्रकाशित हुए। हैज़लिट (1778-1830) उच्च कोटि के निबंधकार और आलोचक थे। डी क्विंसी (1785-1859) की पुस्तक ‘कन्फेशंस ऑव ऐन ओपियम ईटर’ अंग्रेजी साहित्य का अनुपम रत्न है।
विक्टोरिया युग के प्रारंभ से अंग्रेजी साहित्य अधिक संतुलन और संयम की ओर अग्रसर होता है और गद्य की शैली भी अधिक संयत हो जाती है, यद्यपि कार्लाइल और रस्किन के से गद्यकारों की रचना में हम रोमांटिक शैली का प्रभाव फिर देखते हैं।
मिल (1806-1873) ने अनेक ग्रंथ लिखकर दार्शनिक गद्य को समृद्ध किया। इतिहासकारों में मैकाले (1800-1859) का गद्य बहुरंगी और सबल था। उनके ऐतिहासिक निबंध बहुत ही लोकप्रिय हैं। साहित्यालोचन के क्षेत्र में मैथ्यू आर्नल्ड (1822-88) का कार्य विशेष महत्त्व का है। आर्नल्ड का चिंतन सुस्पष्ट था और यही स्पष्टता उनकी गद्य शैली की भी विशेषता है। विचारों के क्षेत्र में भी डारविन, हक्सले और हर्बर्ट स्पैंसर की कृतियाँ अंग्रेजी गद्य को महत्त्वपूर्ण देन है।
19वीं शताब्दी के गद्यकारों में कार्लाइल, न्यूमैन और रस्किन का उल्लेख अनिवार्य है। इनके लेखन में हमें अंग्रेजी गद्य की सर्वोच्च उड़ानें मिलती हैं। कार्लाइल (1795-1881) इतिहासकार और विचारक थे। उनके ग्रंथ ‘दि फ्रेंच रिवल्यूशन, पास्ट ऐंड प्रेज़ंट, हिरोज़ ऐंड हिरो वर्शिप’अंग्रेजी साहित्य के उत्कृष्ट नमूने हैं। उनकी आत्मकथा अंग्रेजी गद्य का उत्कृष्ट रूप प्रस्तुत करती है। रस्किन कलात्मक और सामाजिक प्रश्नों पर विचार करते हैं। उनकी कृतियों में ‘मॉडर्न पेंटर्स’, ‘दि सेविन लैप्स ऑव आर्किटेक्चर’, ‘दि स्टोन्स ऑव वनिस अंटू दिस लास्ट’, आदि विख्यात है।
सन् 1890 के लगभग अंग्रेजी साहित्य एक नया मोड़ लेता है। इस युग के पितामह पेटर (1839-94) थे। उनके शिष्य ऑस्कर वाइल्ड (1856-1900) ने कलावाद के सिद्धांत को विकसित किया। उनका गद्य सुंदर और भड़कीला था और उनके अनेक वाक्य अविस्मरणीय होते थे। इस युग के लेखक इतिहास में ह्रासवादी कहे जाते हैं।
आयरिश गद्य के जनक येट्स (1865-1939) थे। उनका गद्य अनुपम साँचों में ढला है। उनके अनुगामी सिंज की देन भी महत्त्वपूर्ण है। नाटक के क्षेत्र में इन दोनों का बड़ा महत्त्व है। येट्स उच्च कोटि के कवि और चिंतक भी थे।
20वीं शताब्दी युद्ध, आर्थिक संकट और विद्रोही विचारधाराओं की शताब्दी है। विद्रोही स्वरों में सबसे सशक्त स्वर इस युग के प्रमुख नाटककार बर्नाड शा (1856-1950) का था। शा और वेल्स (1866-1946) दोनों को ही समाजवादी कहा गया है। इनके विपरीत चेस्टरटन, (1874-1936) और बेलॉक (1870-1953) वैज्ञानिक दर्शन के विरुद्ध खड़े हुए। वे दोनों ही उच्च कोटि के निबंधकार और आलोचक थे।
आधुनिक अंग्रेजी गद्य अनेक दिशाओं में विकसित हो रहा है। उपन्यास, नाटक, आलोचना, निबंध, जीवनी, विविध साहित्य, विज्ञान और दर्शन सभी क्षेत्रों में हम जागृति और प्रगति के लक्षण देखते हैं। लिटन स्ट्रैची (1880-1932) के समान जीवनी लेखक और टी.एस. इलियट (1888-1965) के समान आलोचक और चिंतक आज अंग्रेजी गद्य को नई तेजस्विता और शक्ति प्रदान कर रहे हैं। आज के प्रमुख निबंधकारों में ए.जी. गार्डिनर, ई.वी. ल्यूकस और रॉबर्ट लिंड विशेष उल्लेखनीय है। अनेक कहानीकार भी आधुनिक अग्रेजी गद्य को भरा-पूरा बना रहे हैं। अंग्रेजी का आधुनिक गद्य सुस्पष्ट, निर्मल और सुगठित है।
सदाशिवगढ़
सदाशिवगढ़ (Sadashivgad) भारत के कर्नाटक राज्य के उत्तर कन्नड़ ज़िले की कारवार तालुका में स्थित एक बस्ती है, जहाँ एक ऐतिहासिक दुर्ग स्थित है। यह काली नदी के उत्तरी तट पर उस स्थान पर स्थित है जहाँ काली नदी का अरब सागर में नदीमुख है। यह गोवा की राज्य सीमा के समीप है।
दुर्ग
सदाशिवगढ़ का दुर्ग काली नदी के उत्तरी किनारे नदी के सागर में विलयस्थल के पास एक ऊँचे स्थान पर स्थित है। इसकी दीवारें लगभग 8 मीटर ऊँची और अपने ऊपरी भाग में 2 मीटर चौड़ी हुआ करती थीं। स्थान-स्थान पर बुर्ज थे, जिनमें बन्दूक टिकाने के लिए खोल बने हुए थे। सबसे ऊँचे भाग में दुर्गकेन्द्र का ढांचा था, जिसमें एक चाप वाला द्वार था। पश्चिम में सागर से सम्मुख एक अलग छोटा स्थापत्य था, जिसे "पानी किला" कहा जाता था। पूर्वी ढलान पर 60x20 मीटर आकार का एक और अलग छोटा दुर्ग है, जिसका नाम समवारगढ़ है, जिसे पूर्व और पूर्वोत्तर की ओर पहरा देने के लिए बनाया गया था।
इतिहास
दुर्ग का नाम सोंदा के स्थानीय मुखिया, बासवलिंगराज, ने सन् 1715 में अपने पिता सदाशिवलिंगराज की स्मृति में रखा था। इनके वंश ने चित्तकुला, सिमवेश्वर, कदरा, कारवार, अंकोला और कुछ अन्य क्षेत्रों कर नियंत्रण पा लेने के बाद स्वयं को राजा घोषित करा था। इसकी निर्माण सामग्री पुराने कारवार दुर्ग से ली गई थी।
खमन, वांकिडि मण्डल
खमन, वांकिडि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
होम्स
होम्स (अरबी - हिमसा) सीरिया के मध्य में स्थित एक प्रमुख शहर है। २0११ ईस्वी में शुरु हुई अरब क्रांति के दौरान यह राष्ट्रपति बसर अल-असद के खिलाफ विद्रोह करने वालों का केंद्र बना।